ฮัน โซ-ฮี

ฮัน โซ-ฮี (; ชื่อเดิม อี โซ-ฮี (이소희); เกิด 18 พฤศจิกายน ค.ศ. 1994) เป็นนางแบบและนักแสดงชาวเกาหลีใต้ เคยรับบทนำในละครเรื่อง ดอกไม้ป่าเงินตรา (2017), รัก 100 วันของฉันและองค์ชาย (2018) และรับบทนักแสดงสมบทในละครเรื่อง ลูกแก้วคืนวิญญาณ (2019) หลังจากนั้นเธอเป็นที่รู้จักมากขึ้นในบทบาท ยอ ดา-คย็อง จากเรื่อง หลังภาพแห่งความสุข (2020) บทบาทนำใน เนเวอร์เดอะเลส: รักนี้ห้ามไม่ได้ (2021) และมายเนม (2021)

ชีวิตในวัยเด็ก 
ชื่อเกิด อี โซ-ฮี (이소희) เมื่อวันที่ 18 พฤศจิกายน ค.ศ. 1994 ที่อุลซัน ประเทศเกาหลีใต้ เธอเข้าเรียนที่โรงเรียนมัธยมหญิงอุลซาน และโรงเรียนมัธยมศิลปะอุลซาน

อาชีพ

2017–2019: การเริ่มต้นอาชีพ 
ฮัน โซ-ฮีปรากฏตัวในมิวสิกวิดีโอ Tell Me What To Do ของกลุ่มนักร้องชายนี ในปี ค.ศ. 2016 เป็นครั้งแรก เธอเปิดตัวด้านการแสดงจากการรับบทบาทสมทบในละคร อดีตรักพัดหวน (2017) เธอได้รับบทบาทหลักในละครช่องเอ็มบีซีทีวีเรื่อง ดอกไม้ป่าเงินตรา ในปี ค.ศ. 2017 และ รัก 100 วันของฉันและองค์ชาย ในปี ค.ศ. 2018 ต่อมาเธอแสดงในละครช่องเคบีเอส 2 เรื่อง After The Rain ต่อมาในปี ค.ศ. 2019 เธอรับบทนักแสดงสมทบในละคร ลูกแก้วคืนวิญญาณ ซึ่งร่วมแสดงกับนักแสดงนำอัน ฮโย-ซ็อบ และพัก โบ-ย็อง

2020: การยอมรับอย่างกว้างขวางผ่านละครหลังภาพแห่งความสุข 
ในปี ค.ศ. 2020 ฮัน โซ-ฮีได้แสดงในละครยอดนิยมเรื่อง หลังภาพแห่งความสุข ร่วมกับนักแสดงนำคิม ฮี-แอ และพัก แฮ-จุน ซึ่งเธอรับบทนักแสดงนำเมียน้อย ตอนจบของละครมีอันดับเรตติงสูงสุดในประวัติศาสตร์เคเบิลทีวีเกาหลี ทำให้เธอได้รับความนิยมเพิ่มขึ้นจากความสำเร็จของละคร

2021: บทบาทนำ 
ฮัน โซ-ฮีได้รับบทในละครช่องเจทีบีซี เรื่อง เนเวอร์เดอะเลส: รักนี้ห้ามไม่ได้ ซึ่งออกอากาศเมื่อวันที่ 19 มิถุนายน นอกจากนี้เธอยังได้แสดงละครเน็ตฟลิกซ์ เรื่องมายเนม 

และต้นปี ค.ศ. 2022 เธอมีผลงานมินิซีรีส์ 4 ตอนจบ ซาวด์แทร็กนัมเบอร์วัน ร่วมกับ พัก ฮย็อง-ชิก ออกอากาศทางดิสนีย์+

ผลงาน

ละครโทรทัศน์

ละครเว็บ

มิวสิกวีดีโอ

รางวัลและการเสนอชื่อเข้าชิง

รายการ

อ้างอิง

แหล่งข้อมูลอื่น 

 
 
 
 Han So-hee at Naver Blog 

บุคคลที่เกิดในปี พ.ศ. 2537
บุคคลที่ยังมีชีวิตอยู่
นักแสดงละครโทรทัศน์หญิงชาวเกาหลีใต้
พิธีกรชาวเกาหลีใต้
บุคคลจากอุลซัน